CELEX: 31982R3500
Language: el
Date: 1982-12-21 00:00:00
Title: Κανονισμός (EOK) αριθ. 3500/82 τού Συμβουλίου τής 21ης Δεκεμβρίου 1982 περί αυξήσεως τού όγκου τής κοινοτικής δασμολογικής ποσοστώσεως πού ανοίχτηκε μέ τόν κανονισμό (EOK) αριθ. 1538/82 γιά ορισμένα χέλια τής διακρίσεως 03. 01 Α ΙΙ τού Κοινού Δασμολογίου

Avis juridique important

|

31982R3500

Κανονισμός (EOK) αριθ. 3500/82 τού Συμβουλίου τής 21ης Δεκεμβρίου 1982 περί αυξήσεως τού όγκου τής κοινοτικής δασμολογικής ποσοστώσεως πού ανοίχτηκε μέ τόν κανονισμό (EOK) αριθ. 1538/82 γιά ορισμένα χέλια τής διακρίσεως 03. 01 Α ΙΙ τού Κοινού Δασμολογίου  

Επίσημη Εφημερίδα αριθ. L 368 της 28/12/1982 σ. 0002 - 0002

***** ΚΑΝΟΝΙΣΜΟΣ (ΕΟΚ) αριθ. 3500/82 ΤΟΥ ΣΥΜΒΟΥΛΙΟΥ  της 21ης Δεκεμβρίου 1982  περί αυξήσεως του όγκου της κοινοτικής δασμολογικής ποσοστώσεως που ανοίχτηκε με τον κανονισμό (ΕΟΚ) αριθ. 1538/82 για ορισμένα χέλια της διακρίσεως ex 03.01 Α ΙΙ του Κοινού Δασμολογίου  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 28,  Εκτιμώντας:  ότι, με τον κανονισμό (ΕΟΚ) αριθ. 1538/82 (1), το Συμβούλιο άνοιξε και κατένειμε μεταξύ των Κρατών μελών, για ορισμένα χέλια της διακρίσεως ex 03.01 Α ΙΙ του Κοινού Δασμολογίου, κοινοτική δασμολογική ποσόστωση, ατελώς, της οποίας η ποσότητα καθορίσθηκε στο επίπεδο των 5 000 τόνων·  ότι, βάσει των πλέον πρόσφατων στοιχείων σχετικά με το προϊόν αυτό, εκτιμάται ότι για την περίοδο ποσοστώσεως οι εισαγωγικές ανάγκες της Κοινότητας, προελεύσεως τρίτων χωρών, μπορούν να ανέλθουν σε ανώτερο επίπεδο του προαναφερόμενου όγκου ποσοστώσεως· ότι, για να μη θέσει σε κίνδυνο την ισορροπία της αγοράς αυτού του προϊόντος και να εξασφαλίσει μια παράλληλη εξέλιξη της καταναλώσεως της κοινοτικής παραγωγής και της ικανοποιητικής εξασφαλίσεως εφοδιασμού των βιομηχανιών που τις χρησιμοποιούν, πρέπει να περιορισθεί σε αύξηση του όγκου της ποσοστώσεως ίσης με 950 τόνους·  ότι πρέπει να αυξηθούν τα μερίδια που ορίσθηκαν με τον κανονισμό (ΕΟΚ) αριθ. 1538/82 προς τα Κράτη μέλη στα οποία εμφανίσθηκαν συμπληρωματικές ανάγκες,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο όγκος της κοινοτικής δασμολογικής ποσοστώσεως που ανοίχθηκε με τον κανονισμό (ΕΟΚ) αριθ. 1538/82 για ορισμένα χέλια της διακρίσεως ex 03.01 Α ΙΙ του Κοινού Δασμολογίου αυξάνεται από 5 000 σε 5 950 τόνους.  Άρθρο 2  Όσον αφορά τα παρακάτω Κράτη μέλη τα μερίδια που ορίσθηκαν με το άρθρο 2 του κανονισμού (ΕΟΚ) αριθ. 1538/82 αυξάνονται σε ποσότητες που αναφέρονται παρακάτω:  1.2 //   // (σε τόνους)  // Μπενελούξ  // 250  // Δανία  // 225  // Γερμανία  // 450  // Γαλλία  // 25  Άρθρο 3  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 21 Δεκεμβρίου 1982.  Για το Συμβούλιο  Ο Πρόεδρος  O. MOELLER  (1) ΕΕ αριθ. L 171 της 17. 6. 1982, σ. 7.